 NA SAMMY WAWERU  RAIS William Ruto anatarajiwa Jumatatu, Novemba 13, 2023 kuongoza nchi katika upanzi wa miti.  Hii ni baada ya Wizara ya Usalama wa Ndani na Mikakati ya Serikali kutenga leo, Jumatatu, kuwa siku maalum ya kitaifa kufanya upanzi wa miti ili kusaidia kukabiliana na athari hasi za mabadiliko ya tabianchi. Aidha, serikali ya Rais William Ruto imetuma mawaziri katika kaunti zote nchini kutekeleza oparesheni hiyo. Waziri wa Utalii, Dkt Alfred Mutua amekita kambi katika Kaunti ya Kitui kuongoza wakazi kupanda miche ya miti naye mwenzake wa Leba, Bi Florence Bore akiamba hema Nyamira. Dkt Ruto ataongoza shughuli hiyo ya kitaifa katika Kaunti ya Makueni. Mwaka uliopita, 2022, Rais Ruto alizindua kampeni ya upanzi wa miti bilioni 15 kufikia 2032. Hatua hiyo, kiongozi wa nchi anasema itasaidia kukabiliana na athari za tabianchi. Viongozi ulimwenguni wanaendeleza mjadala kuzima mabadiliko ya hali ya hewa, ambayo yameathiri ulimwengu kwa kiwango kikubwa. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  